Fiona die seekoei kry dalk haar lewensmaat deur TwitterDie verliefde Timothy die seekoei Dit was liefde met die eerste oogopslag toe Timothy, ŉ seekoei van San Antonio, vir Fiona, van die dieretuin in Cincinnati, op Twitter gesien het. Fiona het in 2017 almal se harte gesteel met haar oulike persoonlikheid toe die dieretuin in Cincinnati haar vordering gepubliseer het van ŉ vroeggebore seekoeikalfie tot ŉ groot en gesonde grootte. Timothy, ŉ tweejarige seekoei van die San Antonio-dieretuin, het nou (met bietjie hulp van mense) op Twitter vir haar ŉ boodskap gestuur: “Ek het jou op die internet gesien … jy is die mooiste seekoei wat ek nog ooit gesien het! Kan ons mekaar miskien eendag ontmoet en dalk kêrel en nooi word?” Timothy se dieretuin is byna 2 000 km van Fiona se dieretuin, maar dit het hom nie gekeer om liefde te gaan soek nie. Cincinnati het vinnig op Timothy se boodskap reageer: “Fiona dink jy’s ook oulik, maar dis wat aan die binnekant is, wat tel. Jou DNS sal bepaal of jy die regte maat is vir ons klein diva. Enige voornemende maat sal ook bereid moet wees om uit die kollig te staan – is jy oukei met paparazzi? En die belangrikste, is jy bereid om na Cincinnati te verhuis?” Sosialemediagebruikers was dol oor die interaksie tussen die twee. Timothy se plasing is deur meer as 11 300 persone gedeel en meer as 45 000 het daarvan gehou. Fiona se reaksie is meer as 18 800 keer gedeel. Gebruikers was baie beskermend teenoor Fiona, maar het ook ŉ paar wenke vir Timothy gestuur hoe om haar hart te wen. Dear Fiona, My name is Timothy. I have seen you on the internet at the @CincinnatiZoo & you are the most beautiful hippo I have ever seen! Perhaps we can meet someday and be boyfriend and girlfriend? I am single and available. #HippoSwipeRight #TeamFiona Sincerely, Timothy pic.twitter.com/jaUoNZdbFg — San Antonio Zoo and Zoo School? (@SanAntonioZoo) March 8, 2018 Fiona thinks you’re cute too, but it’s what’s on the inside that counts! Your DNA will decide if you’re the one for our little diva. Any potential mate would have to be ok w/ taking a back seat. Are you ok w/paparazzi? Most importantly, are you willing to relocate to Cincinnati? https://t.co/7XFCiYnyz7 — Cincinnati Zoo (@CincinnatiZoo) March 9, 2018